

Αρκαλοχώρι, 04/ 07 /2025

Προς: ΜΜΕ

**ΔΕΛΤΙΟ ΤΥΠΟΥ**

**Στην Τελετή Παράδοσης – Παραλαβής της Διοίκησης της 133ΣΜ ο Δήμαρχος Μινώα Πεδιάδας Βασίλης Κεγκέρογλου**

Στην τελετή παράδοσης-παραλαβής της Διοίκησης της 133 Σμηναρχίας Μάχης (133ΣΜ) στην Αεροπορική Βάση Καστελλίου, παρευρέθηκε ο Δήμαρχος Μινώα Πεδιάδας Βασίλης Κεγκέρογλου.

Κατά τη διάρκεια της τελετής, ο Σμήναρχος Βασίλειος Κρουστάλης παρέδωσε τη σκυτάλη στο Σμήναρχο Ιωάννη Σαράντο.

Ο Δήμαρχος Κεγκέρογλου, παρόντων και άλλων στελεχών της Δημοτικής Αρχής, υπογράμμισε τη σημαντική αποστολή της 133ΣΜ στο Καστέλλι, τονίζοντας την ανάγκη διατήρησης υψηλού βαθμού αποτελεσματικότητας και ετοιμότητας για την επιτυχή διεξαγωγή αεροπορικών επιχειρήσεων και ευχήθηκε στο νέο Διοικητή Ιωάννη Σαράντο, υγεία και επιτυχία στα νέα του καθήκοντα.

Στο πλαίσιο αυτό, ο Δήμαρχος προσέφερε και στους δύο Σμηνάρχους ένα λεύκωμα με τις ομορφιές του Δήμου. Στον κ. Κρουστάλη, το λεύκωμα δόθηκε ως ενθύμιο για την ευδόκιμη θητεία του στο Καστέλλι και την 133ΣΜ ενώ στον κ. Σαράντο, προσφέρθηκε για να αποκτήσει μια εικόνα του τόπου στον οποίο θα υπηρετήσει, συνοδευόμενο από τις ευχές για μια επιτυχημένη θητεία.